**BOSNA I HERCEGOVINA**

**FEDERACIJA BOSNA I HERCEGOVINA**

**ZENIČKO-DOBOJSKI KANTON**

**GRAD ZENICA**

**JU MEDICINSKA ŠKOLA ZENICA**

Na osnovu člana 28. Zakona o srednjoj školi (“Službene novine ZDK” broj 9/17), člana 24. Zakona o obrazovanju odraslih (“Službene novine ZDK” broj 5/14), člana 21., 24. i 28. Pravilnika o standardima i normativima za obrazovanje odraslih (“Službene novine ZDK” broj 1/16), člana 75. Pravila škole, Pravilnika o obrazovanju odraslih u Medicinskoj školi u Zenici od 18.01.2018. godine i Odluke školskog odbora broj 01-1323/22 od 15.08.2022. godine, JU Medicinska škola Zenica, raspisuje

**JAVNI KONKURS**

**ZA UPIS POLAZNIKA U PROGRAM OBRAZOVANJA ODRASLIH – PREKVALIFIKACIJA ZA STRUČNO ZVANJE *MEDICINSKA SESTRA-TEHNIČAR*, U ŠKOLSKOJ 2022/2023. GODINI**

1. **OPĆI I POSEBNI USLOVI ZA UPIS**

U program srednjeg obrazovanja odraslih može se upisati lice starije od 18 godina, sa završenom srednjom školom III ili IV stepena složenosti.

1. **BROJ SLOBODNIH MJESTA ZA UPIS**

Minimalan broj polaznika je 10, a maksimalan 40.

Ukoliko se prijavi veći broj zainteresovanih od broja slobodnih mjesta prednost pri prijemu imaju polaznici sa manjom razlikom predmeta za polaganje.

1. **BROJ RJEŠENJA O ODOBRAVANJU IZVOĐENJA PROGRAMA**

JU Medicinska škola Zenica je registrovana ustanova za obrazovanje odraslih u skladu sa Rješenjem Općinskog suda u Zenici broj: 043-0-Reg-17-001023 od 17.10.2017. godine.

1. **NAČIN IZVOĐENJA PROGRAMA, TRAJANJE I USLOVI ZA NJEGOVO ZAVRŠAVANJE**

Program obrazovanja odraslih/prekvalifikacija izvodi se u sklopu instruktivne nastave, dopisno-konsultativne nastave, te na drugi primjeren način, a u skladu sa Planom i programom obrazovanja odraslih za stručno zvanje “medicinska sestra-tehničar” odobren od strane Ministarstva za obrazovanje, nauku, kulturu i sport ZDK.

Program prekvalifikacije trajat će najduže 24 mjeseca, a uvjet za završetak programa su odslušani i položeni svi ispiti utvrđeni kao razlika ispita u odnosu na prethodno završeno srednje obrazovanje. Polaznik nakon položenih ispita polaže maturski ispit u obimu i na način utvrđen Nastavnim planom i programom za obrazovanje odraslih, nakon čega stiče stručno zvanje IV stepen složenosti *medicinska sestra-tehničar.*

1. **NAZIV JAVNE ISPRAVE ISPRAVE KOJA SE IZDAJE PO ZAVRŠETKU PROGRAMA**

Polazniku programa prekvalifikacije nakon završenog programa od prvog (I), drugog (II), trećeg (III) i četvrtog (IV) razreda izdaje se svjedodžba, a nakon položenog maturskog ispita izdaje se diploma.

1. **VISINA ŠKOLARINE PO POLAZNIKU**

Visina školarine za obrazovanje odraslih utvrđena je Odlukom Školskog odbora broj 01-25/16 od 12.01.2016. godine), a sa istim je moguće upoznati se u sekretarijatu škole.

1. **POPIS POTREBNE DOKUMENTACIJE**

Polaznici prilikom upisa obavezni su priložiti ORIGINALNE dokumente:

* Svjedočanstva o prethodno završenim razredima srednjeg obrazovanja ,
* Diploma o završenom prethodnom školovanju,
* Izvod iz matične knjige rođenih,
* A po izvršenom prijemu uvjerenje o nekažnjavanju.

Konkurs je otvoren od 17.08.2022. zaključno sa 20.09.2022. godine.

Prijave za upis dostaviti lično ili poslati preporučenom poštom na adresu.

**JU MEDICINSKA ŠKOLA ZENICA**

**Crkvice bb, 72 000 Zenica**

**SA NAZNAKOM PRIJAVA NA KONKURS ZA OBRAZOVANJE ODRASLIH-PREKVALIFIKACIJA**

Sve dodatne informacije mogu se dobiti na broj 032 460 377; 032 460 376

E-mail: medicinskaskolazdk@gmail.com